Frenezie la New York după un zvon fals privind doze suplimentare de vaccin. Oamenii au umplut străzile din fața unui centru de vaccinare.
Pe internet s-a vehiculat că s-au suplimentat dozele de vaccin în New York. Informația s-a dovedit, ulterior, a fi falsă, deși haosul fusese deja creat.
Un zvon fals potrivit căruia ar fi fost disponibile doze suplimentare de vaccin a făcut ca oamenii să “inunde", joi, trotuarele de lângă un centru de vaccinare împotriva coronavirusului din New York City, scrie AP.Mesajele distribuite în online informau că joi seară trebuiau administrate câteva sute de doze și că orice adult ar fi binevenit.Haosul rezultat i-a făcut pe polițiști și pe muncitorii din oraș să le spună oamenilor că nu este adevărat și că vaccinările se fac doar pe bază de programare.Există o cerere mare de vaccin, care în New York este disponibil în prezent doar pentru persoanele de peste 65 de ani, lucrătorii din domeniul sănătății și cei din anumite profesii cheie, cum ar fi polițiștii și profesorii.